Happy Days

***Happy Days*** je američki televizijski sitkom koji se od 1974. do 1984. emitirao na programu mreže ABC. Radnja, smještena u Milwaukee, je pratila život mladog protagonista Richieja Cunnighama (koga je glumio Ron Howard), njegove porodice i prijatelja od sredine 1950-ih do sredine 1960-ih, prikazavši nostalgičnu i idealiziranu viziju Amerike tadašnjeg vremena. Serija, koju je osmislio Gary Marshall, bila je temeljena na epizodi TV-antologije *[[Love, American Style]]* i doživjela je veliku popularnost, održavši se na programu deset sezonu i potakavši vlastite spin offove kao što su *[[Laverne & Shirley]]*, *[[Mork & Mindy]]* i *[[Joanie Loves Chachi]]*.

Njena dugovječnost i uticaj na američku popularnu kulturu ju je učinio predmetom detaljnog proučavanja od televizijskih teoretičara i kritičara, te su upravo zahvaljujući njoj u televizijsku terminologiju ušli izrazi kao Fonziejev sindrom i preskakanje ajkule.

## Likovi i glumačka postava
### Glavni likovi
* **[[Richie Cunningham|Richard "Richie" Cunningham]]** (Ron Howard): Sin i srednjoškolac. Protagonist prvih sedam godina/sezona serije (1974–1980). Kada je Howard napustio seriju kako bi se posvetio režiserskoj karijeri, Richie je "ispisan" iz serije u obliku podzapleta kojim se prijavljuje u vojsku. Howard je nakon toga imao nekoliko gostujućih nastupa u završnoj sezoni.
* **Howard "Mr. C". Cunningham** (Tom Bosley): Suprug, otac, vlasnik trgovine, član lože, porodični čovjek. Često viđan kako čita novine sjedeći na svojoj stolici.
* **Marion "Mrs. C". Cunningham** (Marion Ross): Supruga, majka i domaćica. Bila je jedini lik kome je Fonzie dozvoljavao da ga naziva njegovim osobnim imenom - Arthur - što je ona uvijek činila od milja. 
* **[[Joanie Cunningham]]** (Erin Moran): Richiejeva mlađa sestra. U ranim sezonama stalno špijunira Richiejeve aktivnosti.
* **[[Fonzie|Arthur "Fonzie" / "the Fonz" Fonzarelli]]** (Henry Winkler): ispočetka sporedni lik, kasnije je stekao popularnost kao izbijajući lik i postao stalni član postave. Poznat po frazi "(H)eyyyy!" 
* **[[Warren "Potsie" Weber]]** (Anson Williams): Richiejev najbolji prijatelj i talentirani pjevač. Prikazan je kao mnogo ležerniji i "svjetskiji" od Richieja u ranim sezonama. U kasnijim sezonama se veći naglasak daje na njegovu lakomislenost. 
* **[[Ralph Malph]]** (Donny Most): Richiejeve prijatelj i samouki komičar. Ralph je zajedno sa Richiejem (1980) napustio grad kako bi išao u vojsku. Vratio se kroz gostujući nastup u završnoj sezoni.
* **[[Chachi Arcola|Charles "Chachi" Arcola]]** (Scott Baio): Fonziejev mlađi rođak i, kasnije, posinak Ala Delvecchija. Hodao je i na kraju oženio Joanie Cunningham.
* **Matsuo "Arnold" Takahashi** (Noriyuki "Pat" Morita): U prvoj sezoni je Arnold bio sredovječni bijelac koji se pojavio u deset sekundi. Morita je lik vlasnika Arnoldovog Drive-Ina prikazivao u sezoni 3 (1975–1976), tvrdeći da je nadimak stekao kada je kupio restoran i mušterije ga greškom počele nazivati "Arnold." Lik je objasnio da je bilo previše skupo da mijenja slova natpisa u "Takahashi." Također je radio i kao instruktor borilačkih vještina, držeći tečajeve samoobrane iza radnog vremena u rstoranu. Morita je također glumio "Arnolda" kao gostujuća zvijezda 1977. i 1979. prije nego što je ponovno postao povremeni lik nakon odlaska Ala Molinara 1982.
* **[[Al Delvecchio]]** (Al Molinaro): Bio je gostujući lik u epizodi 1974. godine, a potom se vratio kao stalni lik sezona 4–10 (1976–1982) kao novi vlasnik/kuhar u drive-inu. Al se oženio za Chachinu majku, postavši tako Fonziejev ujak. Molinaro je napustio *Happy Days* 1982. kako bi nastupao *[[Joanie Loves Chachi]]*, te gostovao u ulozi Ala u tri kasnije epizode *Happy Days*.
* **Jenny Piccalo** (Cathy Silvers): Joaniena najbolja prijateljica luda za mladićima (1980–1983). Često se spominjala u ranim sezonama, ali se prvi put pojavila godine 1980. U završnici serije je imala gostujući nastup. Jennyn otac se pojavio kao gostujući lik, a tumačio ga je Silversin stvarni otac Phil Silvers.
* **Lori Beth Allen Cunningham** (Lynda Goodfriend): Richiejeva djevojka, a kasnije i supruga (1977–1982). Vratila se kroz gostujući nastup u završnoj sezoni.

## Sporedni likovi
* **Charles "Chuck" Cunningham** (Gavan O'Herlihy, Randolph Roberts): Stariji sin, student na koledžu i košarkaš. Chuckov lik je "ispisan" iz serije u Sezoni 2. Nakon toga je Fonziejev lik dobio ulogu "starijeg brata" za Richieja i njegove prijatelje.
* **[[Pinky Tuscadero]]** (Roz Kelly): Bivša Fonziejeva djevojka.
* **Leather Tuscadero** (Suzi Quatro): Muzičarka. Sestra Pinky Tuscadero i bivša maloljetna delinkventica.
* **Roger Phillips** (Ted McGinley): Marionin nećak, nastavnik i trener u školi Jefferson High. Uveden nakon što je Richiejev lik napustio seriju (1980–1984)
* **Flip Phillips** (Billy Warlock): Rogerov brat. (samo Sezona 10)
* **Krystal "KC" Cunningham** (Crystal Bernard): Howardova nećaka. (samo Sezona 10)
* **Marsha Simms** (Beatrice Colen): Carhop (auto-konobarica) u prve dvije sezone.
* **Spike** (Danny Butch) Fonziejev mlađi rođak. Pojavio se nekoliko puta prije uvođenja lika Chachi.
* **Wendy** (Misty Rowe): Još jedna carhop u Arnoldovom restoranu (prve dvije sezone).
* **Louisa Arcola / Louisa Delvecchio** (Ellen Travolta) Majka Chachi Arcola i Fonziejeva tetka. Oženila se za Ala Delvecchija.
* **Melvin Belvin** (Scott Bernstein): "Šmokljanski" školski kolega Joanie i Chachi.
* **Eugene Belvin** (Denis Mandel): Brat blizanac Melvina Belvina. Također "šmokljan".
* **Bobby** (Harris Kal): Prijatelj Chachi i Joanie koji se pojavljuje nakon što su Richie i Ralph napustili seriju.
* **Bill "Sticks" Downey** (Jack Baker): Prijatelj Richie, Potsie i Ralpha, te bubnjar u njihovom bendu zbog čega je dobio nadimak "Sticks" (Palice), mada je tvrdio da je to zbog mršavosti.
* **Gloria** (Linda Purl): Richiejeva povremena djevojka u Sezoni 2.
* **Ashley Pfister** (Linda Purl) Razvedena majka koja postaje Fonziejeva stalna djevojka, ali je kasnije sa njim prekinula (van ekrana) (1982–1983).
* **Heather Pfister** (Heather O'Rourke): kćer Ashley Pfister (1982–1983).
* **Student Jim** (Jium the Student, Kurt Krakowian): učenik na dodjeli diploma (1977).
* **Danny Fonzarelli** (Danny Ponce): Fonziejev usvojeni sin u finalu serije.
* **Policijski službeni Kirk / rezervni major Kirk** (Ed Peck): Fonziejeva nemeza i neprijatelj koji voli iskazivati svoj autoritet, stalno vrebajući na "pinkose" (komuniste).

## Reference

## Vanjske veze

* 
* Encyclopedia of Television